С(2015) 8005 на Комисията.
 Документиране на обучението на екипите EDD
 12.9.3.13. Документацията за първоначалното и за периодичното обучение се съхранява както за EDD, така и за неговия водач поне за периода на валидност на договора им и се предоставя на компетентния орган при поискване.
 Оперативно обучение на екипите EDD
 12.9.3.14. Когато EDD се използва за извършване на проверка, то преминава оперативно обучение, за да се осигури спазване на функционалните характеристики, определени в притурка 12-Г към Решение за изпълнение С(2015) 8005 на Комисията.
 12.9.3.15. Оперативното обучение се провежда постоянно и на случаен принцип по време на периода на работа и с помощта на одобрени учебни помагала се оценява ефективността, с която EDD открива експлозиви.
 12.9.4. Процедура на одобрение
 12.9.4.1. Процедурата на одобрение гарантира, че са оценени всички от изброените по-долу умения:
 а)
 способността на EDD да спази ефективността на откриване, определена в притурка 12-Г към Решение за изпълнение С(2015) 8005 на Комисията;
 б)
 способността на EDD да сигнализира в пасивна форма за наличието на взривни вещества;
 в)
 способността на EDD и неговия/те водач/и да работят ефективно като екип;
 г)
 способността на водача да води правилно EDD, да разбира и да реагира по подходящ начин на сигнала от него за наличие на взривно вещество.
 12.9.4.2. Процедурата на одобрение имитира всяка от работните области, в които ще работи екипът EDD.
 12.9.4.3. Екипът EDD преминава успешно обучение за всяка от областите, за които се иска одобрение.
 12.9.4.4. Процедурите на одобрение се извършват в съответствие с притурки 12-Д и 12-Е към Решение за изпълнение С(2015) 8005 на Комисията.
 12.9.4.5. Валидността на всеки период на одобрение не може да е повече от 12 месеца.
 12.9.5. Контрол на качеството
 12.9.5.1. Екипът EDD подлежи на мерките за контрол на качеството, предвидени в притурка 12-Ж към Решение за изпълнение С(2015) 8005 на Комисията.
 12.9.6. Методология на проверките
 Допълнителни подробни изисквания се съдържат в Решение за изпълнение С(2015) 8005 на Комисията.
 12.10. ОБОРУДВАНЕ ЗА ОТКРИВАНЕ НА МЕТАЛ (MDE)
 Подробни разпоредби за използването на MDE се съдържат в Решение за изпълнение С(2015) 8005 на Комисията.
 12.11. СКЕНЕРИ ЗА ЦЕЛИТЕ НА СИГУРНОСТТА
 12.11.1. Общи положения
 Скенерът за целите на сигурността представлява система за проверка на лица, която е в състояние да открива метални и неметални предмети, различаващи се от човешката кожа и носени върху тялото или в дрехи.
 Скенерът за сигурност с оператор може да се състои от система за откриване, която генерира изображение на тялото на проверяваното лице, което изображение трябва да се анализира от оператора, който да установи дали проверяваното лице не носи върху тялото си метален и неметален предмет, различаващ се от човешката кожа. Когато проверяващото лице със скенера установи такъв предмет, неговото местоположение се съобщава на проверяващия за по-нататъшно претърсване. В този случай проверяващото лице трябва да се разглежда като неразделна част от системата за откриване.
 Скенерът за сигурност с функция за автоматично откриване на заплахи може да се състои от система за откриване, която автоматично разпознава метални и неметални предмети, различаващи се от човешката кожа и носени върху тялото на проверяваното лице. Когато системата установи такъв предмет,